Lav et referat af nedenstående tekst:

Tekst:
Det vil være en stor fejl at flytte ingeniøruddannelsen Veje og Trafik fra Aalborg. Det mener de studerende. De frygter, at både kvaliteten og tilslutningen til uddannelsen bliver væsentligt forringet, hvis den rykkes sydpå. Hvis Folketinget vedtager den udflytningsplan, som er på tegnebrættet, kan uddannelsen nemlig i fremtiden komme til at ligge i Esbjerg. I dag kan man læse en kandidat i Veje og Trafik på Aalborg Universitet, og den uddannelse er populær. På universitetets adgangsgivende bachelor er det den mest valgte kandidat, og også i erhvervslivet er der rift om de kandidatstuderende ingeniører i Veje og Trafik. Aalborg er en studieby En af de studerende på uddannelsen er Anne Richter Jungersen, og hun er bekymret for uddannelsens fremtid. - Mange vælger Aalborg, fordi det er en studieby og en fed storby, mens Esbjerg bare er mindre. Jeg kunne ikke tænke mig at flytte til Esbjerg for at studere, siger Anne Richter Jungersen. Selvom udflytningen endnu ikke er vedtaget, mærker eleverne allerede nu, at frygten for en flytning har konsekvenser. - Vi har allerede mistet to undervisere, og folk går også og snakker i krogene om det, siger Anne Richter Jungersen. Der er muligheder i Esbjerg Selvom Aalborg Universitet helst er helt fri, er universitetet blevet pålagt selv at lave planen for, hvilke uddannelser der skal flyttes eller nedlægges. - Vi ser faktisk, at der er nogle muligheder for Veje og Trafik i Esbjerg. Uddannelsen er en uddannelse, som skal samarbejde med mange forskellige styrelser - også Færdselsstyrelsen, som ligger i Ribe, siger dekan Mogens Rysholt Poulsen, Det Ingeniørvidenskabelige Fakultet på Aalborg Universitet. På Aalborg Universitet regner de med, at udflytningsplanen vil blive behandlet i uge 11 eller 12.

Referat:
Ingeniøruddannelsen Veje og Trafik kan blive flyttet fra Aalborg Universitet og til Esbjerg. De studerende synes, at det er en dårlig ide.